J.M. Sailer
J.M. Sailer var en tysk katolsk teolog, der fra 1780 var professor i teologi ved forskellige bayerske universiteter, fra 1822 hjælpebiskop af Regensburg og fra 1829 biskop sammesteds. Med inspiration fra Bibelen og fra oldkirkens og middelalderens store teologer lagde han afstand til rationalismen og fik gennem et frodigt akademisk og folkeligt forfatterskab såvel som ved sin personlige udstråling stor betydning for katolsk teologi og kirkeliv i Tyskland.